**Samuel Lee** (\* 7. február 1959, Liverpool, Anglicko) je anglický profesionálny futbalový tréner a bývalý hráč.

Lee hral väčšinu svojej kariéry za svoj rodný klub Liverpool v 70. a 80. rokoch ako stredopoliar a štrnásťkrát reprezentoval Anglicko. S Liverpoolom vyhral štyri tituly v Anglickej lige, štyri tituly v Ligovom pohári a dva tituly v Európskom pohári.

Hral tiež v dresoch Queens Park Rangers, Osasuna, Southampton a Bolton Wanderers.

Po skončení hráčskej kariéry sa Lee pripojil k trénerskému tímu v Liverpoole a v roku 2001 sa pripojil k tímu Sven-Göran Erikssona, ktorý v tom čase trénoval reprezentáciu Anglicka. Následne sa stal asistentom trénera Sama Allardycea v Bolton Wanderers v roku 2005. V roku 2007 sa stal hlavným trénerom tímu. Potom bol v roku 2008 vymenovaný za asistenta trénera Rafaela Beníteza v Liverpoole a v roku 2012 sa vrátil do Boltonu Wanderers ako vedúci akadémie koučingu a rozvoja. Lee bol vymenovaný za asistenta trénera v Southamptone pod vedením Ronalda Koemana v roku 2014 a potom sa o dva roky neskôr pripojil k reprezentácií Anglicka Sama Allardycea. Lee nasledoval Allardycea do Crystal Palace a Evertonu v roku 2017. Lee sa opäť pripojil k Allardyceovi vo West Brome v decembri 2020 ako asistent.

Hráčska kariéra
---------------

Lee sa narodil v Liverpoole. V seniorskom tíme debutoval 8. apríla 1978 ako náhradník v 6. minúte za Davida Johnsona. Súperom bol Leicester City a Lee dokázal vo svojom debute streliť gól v 56. minúte.

Lee sa od roku 1980 stal pravidelným hráčom a aj keď mal malý vzrast, vybudoval si povesť behavého hráča s kvalitnými prihrávkami, ktorý taktiež vedel slušne vystreliť. 

  

Lee získal svoj prvý ligový titul v roku 1982 a tiež pomohol Liverpoolu obhájiť si titul v Ligovom pohári. To isté platilo aj v rokoch 1983 a 1984. V roku 1984 taktiež klub získal ich štvrtý titul v Európskom pohári – Lee hral v každom zápase a strelil rozhodujúci gól v prvom zápase semifinále na Anfielde proti. Dinamo Bukurešť.

  

Zranenia si vybrali svoju daň v roku 1985 a Lee sa snažil získať späť svoju predchádzajúcu formu. S príchodom Jana Mølbyho už pre neho v Liverpoole nebolo miesto. Odišiel v auguste 1986 a pripojil sa k Queens Park Rangers. Následné hral ešte v Osasune, Southamptone a Bolton Wanderers. Hráčsku kariéru ukončil v roku 1991.

Úpsechy
-------

**Liverpool**

* Football League First Division: 1981–82, 1982–83, 1983–84, 1985–86
* EFL Cup: 1980–81, 1981–82, 1982–83, 1983–84
* FA Charity Shield: 1979, 1980, 1982, 1986 (zdieľaný)
* Európsky pohár: 1980–81, 1983–84

Referencie
----------

1. ↑   *Liverpool career stats for Sammy Lee - LFChistory - Stats galore for Liverpool FC!* [online]. www.lfchistory.net, [cit. 2023-10-17]. Dostupné online.
2. ↑   *Sammy Lee - Stats by club* [online]. www.transfermarkt.com, [cit. 2023-10-17]. Dostupné online. (po anglicky)
3. ↑   *Matchdetails from Liverpool - Leicester City played on Saturday 8 April 1978 - LFChistory - Stats galore for Liverpool FC!* [online]. www.lfchistory.net, [cit. 2023-10-17]. Dostupné online.
4. ↑   *English Football League Tables 1981/1982* [online]. www.emfootball.co.uk, [cit. 2023-10-17]. Dostupné online.
5. ↑   *Liverpool 1–1 Everton* [online]. lfchistory.net. Dostupné online.

Zdroj
-----

*Tento článok je čiastočný alebo úplný preklad článku Sammy Lee (footballer) na anglickej Wikipédii.*